b'\n_START_ARTICLE_\nUtsikten (Trondheim)\n_START_PARAGRAPH_\nUtsikten er et opparbeidet utsiktspunkt ved Fridtjof Nansens vei p\xc3\xa5 Steinberget i nedre del av By\xc3\xa5sen i Trondheim. Fra Utsikten har man utsikt over Trondheimsfjorden og store deler av Trondheim sentrum, b\xc3\xa5de s\xc3\xb8rover, \xc3\xb8stover og nordover. _NEWLINE_Navnet Utsikten g\xc3\xa5r igjen flere steder i byen, blant annet ved Lademoen, hvor et utsiktspunkt ble utparsellert til eiendommer fra 1870-\xc3\xa5rene. Bebyggelsen ble siden erstattet av industriomr\xc3\xa5der etter siste verdenskrig og ligger p\xc3\xa5 den s\xc3\xb8r\xc3\xb8stlige delen av dagens E. C. Dahls bryggeri. \xc2\xabUtsikten\xc2\xbb var ogs\xc3\xa5 navnet p\xc3\xa5 en bruspaviljong i Elsterparken, som ble nedlagt og fjernet p\xc3\xa5 midten av 1920-tallet. Navnet g\xc3\xa5r ogs\xc3\xa5 igjen p\xc3\xa5 flere eiendommer spredt rundt omkring i Trondheim.'